Naidåhn leit 2 km nordwestlich vun Dåhn rechts vun de Lauder, die do om Owwerlauf noch Wieslauder genennd werd, uf äm Ausläufer vum Kauertberch ungefähr 90 m iwwer de Dalsohl. De Burchfelse geht nuff uf 310 m, die Unnerburch leit bei 290 m iwwerm Meer. Direkt unnerhalb vun de Burch fließt de Moosbach vun rechts in die Wieslauder, wo ma frieher e Miel betribb hat, un deshalb is do noch e klänner Wooch uffgeschdaut.